open-index/open-wikipedia-markdown huggingface dataset:
ইউসুফ জুলেখা (টিভি ধারাবাহিক)

***ইউসুফ-এ-পায়াম্বার*** বা ***জোসেফ, দ্য প্রোফেট*** হল ফারজুল্লাহ সালানশুর পরিচালিত ২০০৮ সালের একটি ইরানি টিভি চলচ্চিত্র, যেখানে নবী ইউসুফের ঘটনা কুরআন ও ইসলামি বর্ণনা অনুযায়ী ফুটিয়ে তোলা হয়েছে। বাংলাদেশের টিভি চ্যানেল এসএ টিভি ধারাবাহিকটি বাংলা ভাষায় ডাবিংয়ের মাধ্যমে ২০১৬ সাল থেকে ইউসুফ জুলেখা নামে সম্প্রচার করে আসছে। ঐতিহাসিক প্রেক্ষাপটে এই দুই চরিত্র নিয়ে নির্মিত ধারাবাহিকটি বাংলাদেশ ছাড়াও ইতোমধ্যে বিশ্বের বিভিন্ন দেশে বিভিন্ন ভাষায় প্রচারিত হয়েছে।

## অভিনয়
* মোস্তাফা জামানি — *[[ইউসুফ|নবী ইউসুফ/ইউজারসিফ]]*
* মাহমুদ পাক নিয়াত — *[[ইয়াকুব|নবী ইয়াকুব]]*
* কাতায়ুন রিয়াহি — *[[জুলেখা (ঐতিহ্য)|জুলেখা]]*
* জাফর দেহঘান — *[[পোতিফার|পোতিফার/আজিজ]]*
* আব্বাস আমিরি — *আঙ্খ মাহু*
* জাহানবখশ সোলতানি — *[[তৃতীয় আমেনহোতেপ]]*
* রাহিম নরোজি — *[[আখেনাতেন]]*
* মাহভাশ সাবরখান — *কারিমানা*
* এলহাম হামিদি — *[[আসেনাথ]]*
* পারভানেহ মাসৌমি — *[[তিয়ে]]*
* লাইলা বলৌকাত — *[[নেফেরতিতি]]*
* আমির হোসেইন — *ইনারৌস*
* মোহাম্মাদ আলী সোলেমানতাশ — *আপৌপিস*
* রেজা রাজাভি — *[[হোরেমহেব]]*
* আলি তালিব লু — *হোনিফার*
* ইসমাঈল সোলতানিয়ান — *কিমোনি*
* ইসরাফিল আলমদারি — *রোদেমন*
* রেজা আক্বারাবী — *পাদিয়ামন*
* জেহির ইয়ারি — *[[বেঞ্জামিন]]*
* সাইয়্যেদ মোঃ জাওয়াদ তাহেরি — মালিক বিন জার
* আরদালান সোজা কাভেহ — *[[জিবরাঈল]]*
* সিরৌস কাহভারী নেজাদ — *মিমিসাবু*
* আলি ইয়াকুব জাদেহ — *হোয়া*
* কৌরস জাদেই — *[[লেভি]]*
* হুসেইন জাফরী — *তরুণ [[Joseph in Islam|নবী ইউসুফ]]*
* দাভৌদ শেইখ — *[[Judah (biblical person)|জুডাহ]]*
* ফেরিশতেহ সারাবান্দি — *[[Leah|লিয়াহ বিনতে লাবান]]*
* মারইয়াম বাখশি — *[[Rachel|রাচেল বিন্তে লাবান]]*
* জাহরা সাঈদি — *[[ফায়ঘে বিনতে ইসহাক]]*
* নাসরিন নাকিসা — *[[Dinah|দিনাহ বিনতে ইয়াকুব]]*
* আলা মহসেনি — *নিনিফার কিবতা*
* মুহাম্মাদ আহমদী — *জাইলিং*
* মোজতাফা বিতারাফান — *সুফার*
* নাসের ফারোগ — *খোউফু*
* আলি বেকাইয়ান — *আপৌকি*
* জামশিদ সাফারি — *ফালিহ*
* সৌদাবেহ আলি পৌর — *[[বিলহাহ]]*
* মিত্রা কাভাজেহ নিয়ান — *[[জিলফাহ]]*
* জাহরা বাহারজাভি — *তিয়ামিনি*
* সাঈদাহ আরব — *[[লিয়াহ]]*
* বিতা সামারি — *তামা*
* মোহাম্মাদ কাসিম পৌরসাত্তার — *[[খিজির|নবী খিজির]]*
* পারভিজ বাল্লাহি ভৌর — *কিদামেন*
* সিরৌস আসনাঘি — *কারারক্ষী*
* মনৌচেহর বেহরৌজ — *বিন্তু*
* সাইয়্যেদ মোঃ তাকি রাফাকি — *আখেনাতেনের উপদেষ্টা*

## বাংলা ভাষায় সম্প্রচার
২০১৬ সালের ২৭শে নভেম্বর থেকে বাংলাদেশের বেসরকারি টেলিভিশন চ্যানেল এসএ টিভি ধারাবাহিকটি বাংলা ভাষায় সম্প্রচার করা শুরু করে।

## তথ্যসূত্র

## বহিঃসংযোগ
* All Episodes dubbed in English on YouTube
* [ইউসুফ-এ-পয়ম্বর](https://web.archive.org/web/20141013160700/http://www.whatsupiran.com/Movie/Yousofe-Payambar-(Prophet-Joseph))

বিষয়শ্রেণী:২০০৮-এর টেলিভিশন চলচ্চিত্র
বিষয়শ্রেণী:ইরানি টেলিভিশন ধারাবাহিক
বিষয়শ্রেণী:ফার্সি ভাষার চলচ্চিত্র
বিষয়শ্রেণী:জোসেফ (জ্যাকবের পুত্র)
বিষয়শ্রেণী:ইরানি চলচ্চিত্র
বিষয়শ্রেণী:ইসলাম সম্পর্কিত টেলিভিশন ধারাবাহিক
ইউসুফ কান্ধলভি

**মুহাম্মদ ইউসুফ কান্ধলভি** () (**হজরতজি** বলেও পরিচিত) (জন্ম:১৯১৭–মৃত্যু:১৯৬৫) ছিলেন ভারতের একজন মুসলিম পণ্ডিত। পরবর্তীতে তিনি তাবলিগ জামাতের দ্বিতীয় আমির হন। একটি পণ্ডিত পরিবারে তার জন্ম হয়। দশ বছর বয়সে তিনি কুরআন হাফিজ হন এবং হাদিস ও ইসলামি অন্যান্য শাখায় পড়াশোনা চালিয়ে যান। লেখালেখি ছাড়াও তাবলিগে তিনি বেশ সময় ব্যয় করেন। তার দুইটি বিখ্যাত বই হল *[[হায়াতুস সাহাবা]]* ও চার খন্ডের *মাআনিউল আহবার ফি শারহ*। তিনি *মুন্তাখাবে হাদিস* বইয়েরও রচয়িতা। মুহাম্মদ ইউসুফ কান্ধলভি ৪৮ বছর বয়সে লাহোরে মৃত্যুবরণ করেন।

## আরও দেখুন
* তাবলিগ জামাত
* মুন্তাখাবে হাদিস
* মুহাম্মদ ইলিয়াস কান্ধলভি
* হায়াতুস সাহাবা
* দেওবন্দি ব্যক্তিত্বের তালিকা

## তথ্যসূত্র

* Muhammad Sani Hasani, *Sawanih-i Hazrat Muhammad Yusuf Kandhlawi* [The Life of Hazrat Muhammad Yusuf Kandhlawi] (Lucknow: *Nadwat-il Ulama*, n.d.).

## গ্রন্থপঞ্জি
* 
* 

## বহিঃসংযোগ
* https://web.archive.org/web/20130713122030/http://www.minsid.com/Bayans/Urdu_Bayans.html

বিষয়শ্রেণী:১৯১৭-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:তাবলিগ জামাতের ব্যক্তি
বিষয়শ্রেণী:মাজাহির উলুম, সাহারানপুরের প্রাক্তন শিক্ষার্থী
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:২০শ শতাব্দীর ইসলামের মুসলিম পণ্ডিত
মার্ভ

**মার্ভ‌** (,  *Marw*) মধ্য এশিয়ার একটি গুরুত্বপূর্ণ মরুদ্যান শহর ছিল। এর অবস্থান ছিল বর্তমান তুর্কমেনিস্তানের মেরির কাছে ঐতিহাসিক সিল্ক রোডের পাশে অবস্থিত। এই নগরীতেই জন্ম হয়েছিলো অর্ধ-পৃথিবীর মহান শাসক সুলতান আল্প আরসালান বেগের

এই স্থানে বেশ কিছু শহর অবস্থিত ছিল। সাংস্কৃতিক ও রাজনৈতিক আদানপ্রদানের কারণে এগুলোর কৌশলগত মূল্য ছিল। দাবি করা হয় যে ১২শ শতকে সংক্ষিপ্তকালের জন্য মার্ভ‌ বিশ্বের বৃহত্তম শহর ছিল। প্রাচীন মার্ভে‌র স্থান ইউনেস্কো কর্তৃক বিশ্ব ঐতিহ্যবাহী স্থান হিসেবে স্বীকৃত।

## তথ্যসূত্র
;References

;Sources

## বহিঃসংযোগ

*British Museum Research Project 
*Hazlitt's Classical Gazetteer
*Ancient Merv Project UCL 
*Merv Digital Media Archive (creative commons-licensed photos, laser scans, panoramas), particularly focusing on Sultan Kala (Gala), with data from a University College London/CyArk research partnership
*Tahmuras, the mythical father and founder of Merv

বিষয়শ্রেণী:পার্থি‌য়ান শহর
বিষয়শ্রেণী:সাসানি শহর
বিষয়শ্রেণী:খিলাফতের রাজধানী
বিষয়শ্রেণী:ইরানের প্রাচীন শহর
বিষয়শ্রেণী:ইরানীয় মালভূমি
বিষয়শ্রেণী:ইরানের প্রদেশ
বিষয়শ্রেণী:আমসার
বিষয়শ্রেণী:পার্থিয় শহর
বিষয়শ্রেণী:এশিয়ার প্রত্নতত্ত্ব
বিষয়শ্রেণী:রেশম পথের উপর অবস্থিত জনবহুল স্থান
বিষয়শ্রেণী:ধ্বংসপ্রাপ্ত শহর
বিষয়শ্রেণী:খ্রিস্টপূর্ব ৬ষ্ঠ শতাব্দীতে প্রতিষ্ঠিত জনবহুল স্থান
রুমেলিহিসারি

**রুমেলিহিসারি** (**রুমেলিয়ান দুর্গ** ও **রুমেলি হিসার দুর্গ** নামে পরিচিত) ইস্তানবুলে বসফরাসের ইউরোপীয় অংশে অবস্থিত একটি দুর্গ। উসমানীয় সুলতান দ্বিতীয় মুহাম্মদ কনস্টান্টিনোপল বিজয়ের পূর্বে ১৪৫১ থেকে ১৪৫২ সালের মধ্যে এটি নির্মাণ করেন। এর তিনটি বড় টাওয়ার দ্বিতীয় মুহাম্মদের তিনজন উজিরের নামে নামকরণ করা হয়েছে। তারা হলেন হালিল পাশা (ফটকের পাশের বড় টাওয়ার নির্মাণ করেন), জাগান পাশা (দক্ষিণ টাওয়ার নির্মাণ করেন), সারিকা পাশা (উত্তর টাওয়ার নির্মাণ করেন)।

## আরও দেখুন
* আনাদোলুহিসারি
* কনস্টান্টিনোপল বিজয়
* বসফরাস

## তথ্যসূত্র

*

## বহিঃসংযোগ

* Archnet

বিষয়শ্রেণী:তুরস্ক
বিষয়শ্রেণী:তুরস্কের ভূ-চিহ্ন
ভূঞাপুর উপজেলা

**ভূয়াপুর উপজেলা**, বা **ভুঞাপুর উপজেলা** বাংলাদেশের টাঙ্গাইল জেলার অন্তর্গত একটি উপজেলা।

## অবস্থান ও আয়তন
এই উপজেলার ভৌগোলিক অবস্থান । ভূঞাপুর টাঙ্গাইল জেলার উত্তর পশ্চিমাংশে অবস্থিত। উত্তরে গোপালপুর উপজেলা ও জামালপুর জেলার সরিষাবাড়ি উপজেলা, দক্ষিণে কালিহাতি উপজেলা, পূর্বে গোপালপুর উপজেলা, ঘাটাইল উপজেলা ও কালিহাতী উপজেলা, পশ্চিমে যমুনা নদী ও সিরাজগঞ্জ সদর উপজেলা। ভূঞাপুর উপজেলা প্রায় ২৪০২৩'  থেকে ২৪০৩৫' উত্তর অক্ষাংশ এবং ৮৯০৪৩' থেকে ৮৯০৫৪' পূর্ব দ্রাঘিমাংশের মধ্যে অবস্থিত। ভূঞাপুর উপজেলার আয়তন ১৩৪.৪৬ বর্গকিলোমিটার। 

## প্রশাসনিক এলাকা
thumb|ভূঞাপুর উপজেলার মৌজা জিওকোড ম্যাপ

ভূঞাপুর পৌরসভা ও ৬টি ইউনিয়ন, যথা-

* গোবিন্দাসী ইউনিয়ন
* ফলদা ইউনিয়ন,
* অর্জুনা ইউনিয়ন,
* গাবসারা ইউনিয়ন,
*অলোয়া ইউনিয়ন,
* নিকরাইল ইউনিয়ন

সমম্বয়ে ভূঞাপুর উপজেলা প্রতিষ্ঠিত।

## ইতিহাস
বৃহত্তর ময়মনসিংহ জেলার অংশ হিসাবে এককালে এ জনপদের গুরুত্ব কম ছিল না। ১৮৬৬ সালের পূর্ব পর্যন্ত সিরাজগঞ্জ ও ময়মনসিংহ জেলায় অধিভূক্ত থেকে ভূঞাপুরের সঙ্গে যুক্ত ছিল অথবা ভূঞাপুর অঞ্চল সিরাজগঞ্জের সীমারেখা ভূক্ত ছিল। ১৮৬৬ সালের ১৫ ফেব্রুয়ারি সিরাজগঞ্জ উপজেলা ময়মনসিংহ জেলা থেকে বিচ্ছিন্ন হয়ে যায়। ১৯৭৪ সালের ৭ আগস্ট গোপালপুর থেকে বিচ্ছিন্ন হয়ে ভূঞাপুর স্বতন্ত্র থানার মর্যাদা লাভ করে। ১৯৮৩ সালের ২৪ মার্চ ভূঞাপুরকে উপজেলা ঘোষণা করা হয়। ১৯৯৪ সালের ২০ মার্চ ভূঞাপুরে পৌরসভা স্থাপিত হয়। বর্তমানে ভূঞাপুর একটি পরিচ্ছন্ন জনবহুল ও কর্মচঞ্চল পৌরশহর। 

## জনসংখ্যার উপাত্ত
ভূঞাপুর উপজেলার মোট জনসংখ্যা ১,৯০,৯১০ জন। আদমশুমারি রিপোর্ট ২০০১, বাংলাদেশ পরিসংখ্যান ব্যুরো ও ভূঞাপুর উপজেলা সাংস্কৃতিক সমীক্ষা প্রতিবেদন ২০০৭ অনুসারে মোট জনসংখ্যার মধ্যে পুরুষ ৯৬,৫০৫ জন, মহিলা ৯৪,৪০৫ জন। মোট জনসংখ্যার ১,৮৪,৬০৭ জন মুসলিম, ৬,২২৬ জন হিন্দু, ৮ জন বৌদ্ধ এবং ৬৯ জন অন্যান্য ধরর্মের অনুসারী।

## শিক্ষা
**উল্লেখযোগ্য শিক্ষা প্রতিষ্ঠান সমূহ :**
* ইবরাহিম খাঁ সরকারি কলেজ
* গোবিন্দাসী ঊচ্চ বিদ‍্যালয়
* শহীদ জিয়া মহিলা কলেজ
* হাজী ইসমাইল খাঁ বেসরকারি কারিগরি কলেজ
* শমসের ফকির ডিগ্রি কলেজ
* লোকমান ফকির মহিলা কলেজ 
*মমতাজ ফকির উচ্চ বিদ্যালয়  
* শেহাব উদ্দিন কলেজ
* ফলদা রামসুন্দর ইউনিয়ন উচ্চ বিদ্যালয়
* ভূঞাপুর সরকারী পাইলট উচ্চ বিদ্যালয় 
* ভূঞাপুর পাইলট বালিকা উচ্চ বিদ্যালয়
* ভূঞাপুর মডেল সরকারি প্রাথমিক বিদ্যালয়
* পশ্চিম ভূঞাপুর সরকারি প্রাথমিক বিদ্যালয়
*চর অলোয়া দাখিল মাদ্রাসা
*ইবনী শিক্ষালয় সরকারি প্রাথমিক বিদ্যালয়

## উল্লেখযোগ্য ব্যক্তিত্ব
* ইবরাহীম খাঁ - শিক্ষাবিদ;
*খন্দকার আসাদুজ্জামান - রাজনীতিবিদ;
*আফরান নিশো - অভিনেতা;
*লোকমান হোসেন ফকির - একুশে পদক ও জাতীয় চলচ্চিত্র পুরস্কারপ্রাপ্ত বাংলাদেশী সঙ্গীতজ্ঞ।
*আল - হাদি

## আরও দেখুন

* বাংলাদেশের উপজেলাসমূহ

## তথ্যসূত্র

## বহিঃসংযোগ
* 
* ইউটিউব ভিডিওতে দেখুন ভূঞাপুর উপজেলার ইতিহাস ও ঐতিহ্য

বিষয়শ্রেণী:ভূঞাপুর উপজেলা
বিষয়শ্রেণী:টাঙ্গাইল জেলার উপজেলা
নিজামউদ্দিন মারকাজ মসজিদ

**নিজামউদ্দিন মারকাজ মসজিদ** ভারতের দক্ষিণ দিল্লির পশ্চিম নিজামউদ্দিনে অবস্থিত একটি মসজিদ। এটি তাবলিগ জামাতের আলমি মারকাজ বা বৈশ্বিক কেন্দ্রস্থল। ভারতের তাবলিগ জামাত এই মসজিদকে কেন্দ্র করে পরিচালিত হয় এবং বার্ষিক সমাবেশ এতে অনুষ্ঠিত হয়। এটি ভারতে তাবলিগের ইসলাম প্রচারকদের সদরদপ্তর। মূলত এই মসজিদকে কেন্দ্র করেই সারা পৃথিবীতে ইসলাম প্রচারের কাজ পরিচালিত হয়। বিশ্বের বিভিন্ন প্রান্ত থেকে মানুষ ইসলাম শেখার জন্য এখানে আসে।

## তথ্যসূত্র

বিষয়শ্রেণী:দিল্লির মসজিদ
বিষয়শ্রেণী:তাবলিগ জামাতের কেন্দ্র
বিষয়শ্রেণী:তাবলিগ জামাত
অনিল চৌধুরী (আম্পায়ার)

**অনিল চৌধুরী** (জন্ম: ১২ মার্চ, ১৯৬৫) কলকাতা জন্মগ্রহণকারী ভারতের আন্তর্জাতিক ক্রিকেট আম্পায়ার। তিনি এ পর্যন্ত ১৩টি টুয়েন্টি২০ আন্তর্জাতিক ও ৭টি একদিনের আন্তর্জাতিকে আম্পায়ার হিসেবে দায়িত্ব পালন করেছেন। এছাড়াও ইন্ডিয়ান প্রিমিয়ার লিগের বেশকিছুসংখ্যক খেলায় আম্পায়ারিং করেছেন।

৮ আগস্ট, ২০১৩ তারিখে আইসিসি’র আম্পায়ারদের আন্তর্জাতিক তালিকায় অন্তর্ভুক্তির জন্য ভারতীয় ক্রিকেট নিয়ন্ত্রণ বোর্ড তার নাম প্রেরণ করে। এরপর ২০১৩ সালের অক্টোবর মাসের ১০ তারিখে রাজকোটে অনুষ্ঠিত ভারত-অস্ট্রেলিয়ার মধ্যকার টুয়েন্টি২০ আন্তর্জাতিকে আম্পায়ার হিসেবে তার অভিষেক ঘটে। ২৭ নভেম্বর, ২০১৩ তারিখে কানপুরে অনুষ্ঠিত ভারত-ওয়েস্ট ইন্ডিজের মধ্যকার খেলা পরিচালনার মাধ্যমে একদিনের আন্তর্জাতিকে আম্পায়ার হিসেবে তার অভিষেক ঘটে।

## তথ্যসূত্র

## আরও দেখুন
* আম্পায়ার
* টেস্ট ক্রিকেট আম্পায়ারদের তালিকা
* আম্পায়ার ও রেফারিদের আন্তর্জাতিক তালিকা
* ২০১৩-১৪ অস্ট্রেলিয়া ক্রিকেট দলের ভারত সফর

## বহিঃসংযোগ
* 

বিষয়শ্রেণী:ভারতীয় ওডিআই ক্রিকেট আম্পায়ার
বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টি২০ আই ক্রিকেট আম্পায়ার
বিষয়শ্রেণী:ভারতীয় টেস্ট ক্রিকেট আম্পায়ার
বিষয়শ্রেণী:দিল্লি থেকে আগত ক্রিকেটার
ওয়েলিংটন রিজিওন্যাল স্টেডিয়াম

**ওয়েলিংটন রিজিওন্যাল স্টেডিয়াম** নিউজিল্যান্ডের ওয়েলিংটনে অবস্থিত প্রধান খেলাধূলার মাঠ। বাণিজ্যিক চুক্তির কারণে স্টেডিয়ামটি **স্কাই স্টেডিয়াম** নামে পরিচিতি পাচ্ছে। স্থানীয় অধিবাসী ও অন্যান্য নিউজিল্যান্ডীয় মাঠটিকে *দ্য কেক টিন* নামে অভিহিত করে; বিশেষতঃ এর বাইরের দিকের আকার ও রূপালী রঙের কারণে। গোলাকৃতির এ স্টেডিয়ামের আয়তন ৪৮,০০০ বর্গমিটার।

১৯৯৯ সালে ফ্লেচার কনস্ট্রাকশন স্টেডিয়ামটি নির্মাণ করে। ওয়েলিংটন রেলওয়ে স্টেশন থেকে যাতায়াতের সুবিধাদি বিদ্যমান। রেলওয়ের জমির উপর এটি নির্মিত। অবস্থানগত কারণে আন্তর্জাতিক ক্রীড়া অনুষ্ঠিত না হওয়ায় অ্যাথলেটিক পার্কের পরিবর্তে এটি নির্মিত হয়েছে।

ব্যাসিন রিজার্ভ গ্রাউন্ডে প্রয়োজনীয় খেলা না হওয়ায় অধিকসংখ্যক দর্শক আসন ক্ষমতাসম্পন্ন এ স্টেডিয়ামে একদিনের আন্তর্জাতিক ক্রিকেট খেলা অনুষ্ঠিত হচ্ছে। এছাড়াও, কনসার্টের জন্যও স্টেডিয়ামটি ব্যবহৃত হচ্ছে।

## ব্যবহার
স্টেডিয়ামটি বহু-উদ্দেশ্যে ব্যবহার উপযোগী হলেও মূলতঃ ক্রীড়া প্রতিযোগিতার ক্ষেত্রে ব্যবহৃত হচ্ছে। ওয়েলিংটন লায়ন্স আইটিএম কাপ রাগবি দল ও সুপার রাগবি হারিকেন্স দলের প্রধান অনুশীলনী মাঠ এটি। এছাড়াও, এ-লীগের ফুটবলে অংশগ্রহণকারী ওয়েলিংটন ফোনিক্স ফুটবল ক্লাব এ মাঠে খেলে থাকে। ২০১০ সালের ফিফা বিশ্বকাপের বাছাইপর্বে বাহরাইনের বিপক্ষে স্বাগতিক নিউজিল্যান্ড জাতীয় ফুটবল দল অংশ নিয়েছিল।

গ্রীষ্মকালে সাধারণতঃ আন্তর্জাতিক ও মাঝে-মধ্যে ঘরোয়া সীমিত ওভারের ক্রিকেটের আয়োজন করা হয়। ব্ল্যাক ক্যাপস নামে পরিচিত নিউজিল্যান্ড দল ও ঘরোয়া প্রতিযোগিতায় ওয়েলিংটন ফায়ারবার্ড এ মাঠে প্রতিপক্ষের মুখোমুখি হয়।

আন্তর্জাতিক অঙ্গনের অন্যতম নবীন মাঠ হলেও এটি বেশ আধুনিক স্টেডিয়াম ।

## একদিবসীয় কীর্তি
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।

## টি২০ আন্তর্জাতিক কীর্তি
এখনো অবধি ১টি মাত্র এশীয় দেশই নিউজিল্যান্ডের বিরুদ্ধে এই মাঠে জয় পেয়েছে।

## অন্যান্য
২০০০ সালে ওয়েস্টপ্যাক স্টেডিয়ামে এডিনবরা মিলিটারি টাট্টুর আয়োজন করে। স্কটল্যান্ডের এডিনবরার বাইরে এটিই এ ধরনের প্রথম আয়োজন করা হয়। ২০০২ সালে ইংল্যান্ড বনাম ব্ল্যাক ক্যাপ দলের মধ্যকার ক্রিকেট খেলা চলাকালীন পরিচালক পিটার জ্যাকসন ৩০,০০০ দর্শকদের কাছ থেকে উরুক-হাই আওয়াজ ধারণ করেন।

২০০৮ সালে নিউজিল্যান্ডে ফিফা অনূর্ধ্ব-১৭ মহিলা বিশ্বকাপ ফুটবল প্রতিযোগিতা অনুষ্ঠিত হয়। তন্মধ্যে গ্রুপ পর্বের ছয়টি খেলাসহ দুইটি স্থান নির্ধারণী খেলা ওয়েস্টপ্যাকে আয়োজিত হয়েছিল। ফিফার নিয়ম অনুযায়ী ফিফা বহির্ভূত ব্যবসায়িক অংশীদারের সাথে চুক্তিবদ্ধ হওয়ার প্রেক্ষিতে প্রতিযোগিতা চলাকালে আনুষ্ঠানিক **ওয়েলিংটন স্টেডিয়াম** নামে পরিচিত হয়েছিল।

২০ নভেম্বর, ২০১৩ তারিখে বিশ্বকাপ ফুটবলের বাছাইপর্বে আন্তঃকনফেডারেশনের স্থান নির্ধারণী খেলায় নিউজিল্যান্ড ফুটবল দল ২০১৪ সালের ফিফা বিশ্বকাপের চূড়ান্ত প্রতিযোগিতায় অংশ নিতে ব্যর্থ হয়।

## তথ্যসূত্র

## বহিঃসংযোগ

* Official website
* Cricinfo Westpac Stadium page
* 

বিষয়শ্রেণী:নিউজিল্যান্ডের ক্রিকেট মাঠ
বিষয়শ্রেণী:নিউজিল্যান্ডের টেস্ট ক্রিকেট মাঠ
বিষয়শ্রেণী:ওয়েলিংটন ফিনিক্স ফুটবল ক্লাব
বিষয়শ্রেণী:১৯৯৯-এ নিউজিল্যান্ডে প্রতিষ্ঠিত
উদক বাদ্য

**উদক বাদ্য** হল এক ধরনের ভারতীয় বাদ্যযন্ত্র। ধারণা করা হয় এই যন্ত্র জল তরঙ্গ বা এর মতই। এই যন্ত্রকে মধ্যযুগীয় বাদ্যযন্ত্র গ্রন্থে *ঘন বাদ্য* (ডায়াফোনিক বাদ্যযন্ত্র যেখানে কোন একটি পৃষ্ঠকে আঘাত করার মাধ্যমে শব্দ উৎপাদিত হয়) এর অধীনে শ্রেণীকরণ করা হয়েছেi বাৎসায়নের *[[কামসূত্র]]* সহ সপ্তদশ শতকের *সঙ্গীতা পারিজাত* গ্রন্থে এই যন্ত্রের উল্লেখ রয়েছে। এই যন্ত্র বাজানোর কৌশল নারীর শেখা উচিত এরূপই এক কলা ছিল এবং তা চৌষট্টি কলার অন্তর্ভুক্ত ছিল।

## তথ্যসূত্র

বিষয়শ্রেণী:হিন্দুস্থানের বাদ্যযন্ত্র
বিষয়শ্রেণী:ভারতীয় বাদ্যযন্ত্র
শাহ আব্দুল ওহাব

**শাহ আব্দুল ওহাব** ১৭৬৩ সালে গোলাপগঞ্জের ফুলবাড়ী ইউনিয়নের ফুলবাড়ী গ্রামে জন্মগ্রহণ করেন। তার পিতার নাম শাহ্ আব্দুর রহিম। শাহ্ আব্দুল ওহাব ছিলেন জ্ঞান সাধনায় আধ্যাত্মিক শক্তির অধিকারী। বাংলা সাহিত্যের ইতিহাস ২য় গ্রন্থের রচয়িতা ড. দীন মোহাম্মদ শাহ্ আব্দুল ওহাব সম্বন্ধে আলোচনা করেছেন। এতে তার ‘হাশর তরাণ’ ও ‘ভব তরাণ’ নামক দু’টি গ্রন্থের উল্লেখ থাকলেও তাঁর ‘ভেদকায়া,’ ‘উম্মিতরান’ প্রভৃতি গ্রন্থের উল্লেখ নেই। তার পুত্র ডা. আব্দুর রহিম চৌধুরীর সম্পাদনায় "উম্মিতরান"-এর বাংলা রূপান্তর প্রকাশিত হয়েছে। এ সম্পর্কে ডা. আব্দুর রহিম চৌধুরী বক্তব্য নিম্নরূপ- *হযরত শাহ্ আব্দুল ওহাব  ১৩৪৩ বাংলায় উম্মিতরান পুঁথি রচনা করেন। সিলেটি নাগরী হরফে এই পুঁথি প্রচলিত ছিল। ইহার অংশবিশেষ কলকাতার শিবদাহ হইতে ১৩০২ বাংলা সিলেটি নাগরী হরফে ছাপা হয়। এই সময় কলকাতার রতু সরকার লেন হইতে পুঁথি ছাপা হইত। সিলেটের প্রচলিত কথ্য ভাষাতেই উক্ত পুঁথি রচিত হয়। 
রচনার উদ্দেশ্য লেখকের নিজের কথায়- <br />
‘আধা পণ্ডিতের লাগি হইল কিতাব <br />
উম্মি লোকের লাগিয়া পুঁথি কইলা ওহাব’।*

তা’ছাড়া শাহ্ আব্দুল ওহাবের রচিত ভেদকায়া পুঁথি থেকে তাঁর পরিচিতি পাওয়া যায়। "মাওলানা মোহাম্মদ নাজিম সর্বলোকে জানে/পূর্ব শহরে কুতুবি আল্লা দিয়াছিল তানে/শরিফত-মারিফত বৃক্ষের ছিলা ফুল/ফুলবাড়ী গদ্দি ছিল আল্লায় মকবুল/আল্লাহ্র রহমতে তাইন হইছেন স্বর্গবাস/ভরে আছে খুসবু তান হইয়া পরকাশ/ সেই গদ্দি পাইয়াছেন পীর যে আমার/শাহ্ আব্দুল কাদের নাম মকবুল আল্লার/ফুলবাড়ী মোকাম তান সর্বজনে জানে/ বাংলার কুতুবি আল্লাহ্ দিয়াছিল তানে/ তান নাম লইয়া ফিরি নাই কোন দিশা/ অদ্যকালে পরকালে আল্লাহ্র ভরসা/ আব্দুল লতিফের নাতি ফকির ওহাব নাম/ আব্দুর রহিমের পুত্র আমি ফুলবাড়ী মোকাম"।

শাহ্ আব্দুল ওহাব শরিয়তের বিধান ও ধর্মশিক্ষা প্রসারের উদ্দেশ্যে সিলেটি কথ্য ভাষায় পুঁথি রচনা করেন। 
ইসলামী জ্ঞানের ভাণ্ডার সাহিত্য সাধক শাহ আব্দুল ওহাব ১৮৮৮ সালে পরলোক গমন করেন।

## তথ্যসূত্র

বিষয়শ্রেণী:১৭৬৩-এ জন্ম
বিষয়শ্রেণী:১৮৮৮-এ মৃত্যু
বিষয়শ্রেণী:সিলেট জেলার ব্যক্তি
ম্যাকলিন পার্ক

**ম্যাকলিন পার্ক** নেপিয়ারে অবস্থিত নিউজিল্যান্ডের খেলাধূলার মাঠ। এ মাঠে ক্রিকেট ও রাগবি ইউনিয়ন - উভয় ধরনের খেলাই অনুষ্ঠিত হয়। নিউজিল্যান্ডের ১০টি সঠিকমানের ক্রিকেট মাঠের মধ্যে এটিও অন্যতম।

এ মাঠের স্বাগতিক দল হিসেবে রয়েছে হক’স বে রাগবি ইউনিয়ন ও সেন্ট্রাল ডিস্ট্রিক্টস ক্রিকেট অ্যাসোসিয়েশন। স্টেডিয়ামের উভয় প্রান্তের নাম রাখা হয়েছে *সেন্টেনিয়াল স্ট্যান্ড এন্ড* ও *এমব্যাংকমেন্ট এন্ড*।

## বিবরণ
মূলতঃ বর্গাকৃতির মাঠটি একদিনের ক্রিকেটের উপযোগী করে নির্মিত হয়েছে। ফলে আগ্রাসী ব্যাটসম্যানগণ খুব সহজেই শুরুর দিকের ওভারগুলোয় স্বচ্ছন্দে রান সংগ্রহ করতে সক্ষম হন। ১৯৫২ সাল থেকে প্রথম-শ্রেণীর ক্রিকেট ও ১৯৭৯ সাল থেকে অদ্যাবধি ছয়টি টেস্ট খেলার আয়োজন করেছে। তন্মধ্যে স্বাগতিক নিউজিল্যান্ড ক্রিকেট দল চার টেস্ট ড্র করে ও বাকী দুই টেস্টে পরাজিত হয়েছিল। ১৯৯০ সাল থেকে প্রত্যেক মৌসুমেই কমপক্ষে একটি একদিনের আন্তর্জাতিক খেলার আয়োজন করে আসছে। মাঠের দর্শক ধারণ সক্ষমতা ২১,০০০ ও পীচ টার্ফ সহযোগে নির্মিত।

## ব্যবহার
এ মাঠে একদিনের আন্তর্জাতিক ও টেস্ট খেলায় ব্যবহৃত হয়ে আসছে। ১৯৮২-৮৩ মৌসুমে অনুষ্ঠিত রথম্যান্স কাপের খেলায় নিউজিল্যান্ড ও শ্রীলঙ্কার মধ্যকার খেলাটি প্রথম ওডিআইরূপে স্বীকৃত। ৭ উইকেটের ব্যবধানে নিউজিল্যান্ড দল জয় পেয়েছিল। ২০১৬ সালের শুরুর দিকে পাকিস্তান দলের টেস্ট খেলায় অংশ নেয়ার কথা রয়েছে।

## পুণঃউন্নয়ন
পার্কের পুণঃগঠনের কার্যক্রম শেষ হবার পর ১ আগস্ট, ২০০৯ তারিখে নতুন গ্রাহাম লো স্ট্যান্ডের উদ্বোধন করা হয়। এ স্ট্যান্ডটি ২০১১ সালের রাগবি বিশ্বকাপ উপলক্ষে নির্মাণ করা হয় ও ২০১৫ সালের ক্রিকেট বিশ্বকাপ প্রতিযোগিতার খেলা এ মাঠে হবে।

## পরিসংখ্যান
ম্যাকলিন পার্ক বিশ্বের অন্যতম ব্যাটিংবান্ধব উইকেট নামে বিবেচিত হয়ে আসছে। সর্বমোট ৪১১ রান করে ব্রেন্ডন ম্যাককুলাম এবং ১৫ টেস্ট উইকেট নিয়ে আয়ান ও’ব্রায়ান শীর্ষস্থানে রয়েছেন।

অন্যদিকে, একদিনের ক্রিকেটে এক ইনিংসে অপরাজিত ১৪১ রান করে ব্যক্তিগত পর্যায়ে শীর্ষে রয়েছেন রিকি পন্টিং। দলীয় সর্বোচ্চ রান হচ্ছে ৩৪৭/৫। স্টিফেন ফ্লেমিং ও নাথান অ্যাসলে যৌথভাবে সর্বমোট ৭৪৩ রান করে শীর্ষস্থান দখল করেছেন। ২৩ উইকেট নিয়ে ড্যানিয়েল ভেট্টোরি শীর্ষে রয়েছেন।

## একদিবসীয় কীর্তি
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে । 

## তথ্যসূত্র

## বহিঃসংযোগ
*ক্রিকইনফো লিংক
*মাঠের পরিসংখ্যান

বিষয়শ্রেণী:নিউজিল্যান্ডের ক্রিকেট মাঠ
বিষয়শ্রেণী:নিউজিল্যান্ডের টেস্ট ক্রিকেট মাঠ
বিষয়শ্রেণী:১৯৯২ ক্রিকেট বিশ্বকাপের স্টেডিয়াম
বিষয়শ্রেণী:২০১৫ ক্রিকেট বিশ্বকাপের স্টেডিয়াম
বিষয়শ্রেণী:১৯১১-এ নিউজিল্যান্ডে প্রতিষ্ঠিত
দালি ব্লিন্ড

**দালি ব্লিন্ড** (জন্ম ৯ মার্চ ১৯৯০) একজন ডাচ পেশাদার ফুটবলার যিনি একজন লেফট ব্যাক এবং ডিফেন্সিভ মিডফিল্ডার হিসেবে জার্মান বুন্দেসলিগা ক্লাব বায়ার্ন মিউনিখ এবং নেদারল্যান্ডস জাতীয় দলে খেলে থাকেন। তিনি আয়াক্সের প্রাক্তন ডিফেন্ডার ড্যানি ব্লিন্ডের পুত্র।

ব্লিন্ড আয়াক্সের যুব একাডেমীর হয়ে বেড়ে উঠেন এবং এফসি গ্রনিংগেনের হয়ে ধারে খেলাকালীন সময় তিনি দলে নিয়মিত হন। ২০১৪ সালের সেপ্টেম্বর মাসে তিনি £১৩.৮ মিলিয়নের বিনিময়ে ম্যানচেস্টার ইউনাইটেডে যোগ দেন। ব্লিন্ড ২০১৩ সাল থেকে নেদারল্যান্ডস জাতীয় দলের নিয়মিত সদস্য এবং ২০১৪ বিশ্বকাপে রানার-আপ হওয়া ডাচ দলে অন্তর্ভুক্ত ছিলেন।

## তথ্যসূত্র

## বহিঃসংযোগ

*Manchester United profile
*Voetbal International profile  
*Netherlands U15 stats at OnsOranje
*Netherlands U16 stats at OnsOranje
*Netherlands U17 stats at OnsOranje
*Netherlands U19 stats at OnsOranje
*Netherlands U21 stats at OnsOranje

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওলন্দাজ পুরুষ ফুটবলার
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:নেদারল্যান্ডসের পুরুষ আন্তর্জাতিক ফুটবলার
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:নেদারল্যান্ডসের আন্তর্জাতিক যুব ফুটবলার
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার
বিষয়শ্রেণী:২১শ শতাব্দীর ওলন্দাজ ব্যক্তি
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:জিরোনা ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:ওলন্দাজ প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ শতাব্দীর ওলন্দাজ পুরুষ ক্রীড়াবিদ
রাজ্যপাল (পাল সম্রাট)

**রাজ্যপাল** পাল সাম্রাজ্যের অষ্টম সম্রাট ছিলেন। তার পরে তার পুত্র তৃতীয় গোপাল  সিংহাসনে আরোহণ করেন।

## পরিচিতি
পাল সম্রাট নারায়ণপালের মৃত্যুর পর রাজ্যপাল পাল রাজবংশের সিংহাসনে আরোহণ করেন। তিনি রাষ্ট্রকূট রাজবংশের তুঙ্গ নামক নরপতির কন্যা ভাগ্যদেবীকে বিবাহ করেন। এই তুঙ্গ কে ছিলেন এই নিয়ে ঐতিহাসিকদের মধ্যে মতপার্থক্য রয়েছে। নগেন্দ্রনাথ বসুর মতে শুভতুঙ্গ উপাধিধারী রাষ্ট্রকূট সম্রাট দ্বিতীয় কৃষ্ণ, ফ্রাঞ্জ কিলহর্ণের মতে দ্বিতীয় কৃষ্ণের পুত্র জগত্তুঙ্গ এবং রাখালদাস বন্দ্যোপাধ্যায়ের মতে তুঙ্গধর্মাবলোক নামক রাজাই ছিলেন রাজ্যপালের শ্বশুর। বাণগড়ে আবিষ্কৃত প্রথম মহীপালের তাম্রশাসন থেকে জানা যায় যে, রাজ্যপাল বহু গভীর জলাশয় ও উচ্চ দেবালয় নির্মাণ করিয়েছিলেন।

## রাজত্বকাল
রমেশচন্দ্র মজুমদার ৯০৮ থেকে ৯৪০ খ্রিষ্টাব্দে, আবদুল মোমিন চৌধুরী ও বিন্দেশ্বরী প্রসাদ সিনহা ৯২০ থেকে ৯৫২ খ্রিষ্টাব্দে এবং দীনেশচন্দ্র সরকার ৯১৭ থেকে ৯৫২ খ্রিষ্টাব্দে রাজ্যপালের রাজত্বের সময়কালকে নির্ণয় করেছেন।

## পাদটীকা


## তথ্যসূত্র

বিষয়শ্রেণী:পাল রাজবংশ
বিষয়শ্রেণী:৯৪০-এ মৃত্যু
বিষয়শ্রেণী:পাল রাজা
স্বাধীনতা পুরস্কার বিজয়ীদের তালিকা (১৯৮০–৮৯)

**[[স্বাধীনতা পুরস্কার]]** বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদাণ করা হচ্ছে। এই তালিকাটি ১৯৮০ সাল থেকে ১৯৮৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।

## ১৯৮০
১৯৮০ সালে ৭ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।

## ১৯৮১
১৯৮১ সালে ৮ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।

## ১৯৮২
১৯৮২ সালে ৫ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।

## ১৯৮৩
১৯৮৩ সালে ৩ জন ব্যক্তিত্ব ও ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যার মধ্যে ১ জনকে “মরণোত্তর” সম্মাননা প্রদান করা হয়।

## ১৯৮৪
১৯৮৪ সালে ৬ জন ব্যক্তিত্ব এবং ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৩ জনকে “মরণোত্তর” সম্মাননা প্রদান করা হয়।

## ১৯৮৫
১৯৮৫ সালে ১ জন ব্যক্তিত্বকে জাতীয় জীবনে তার অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; তাকে “মরণোত্তর” সম্মাননা প্রদান করা হয়।

## ১৯৮৬
১৯৮৬ সালে ২ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।

## ১৯৮৭
১৯৮৭ সালে ৩ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।

## ১৯৮৮
১৯৮৮ সালে ২ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।

## ১৯৮৯
১৯৮৯ সালে ২ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।

## আরও দেখুন
* স্বাধীনতা পুরস্কার (১৯৭৭–৭৯)
* স্বাধীনতা পুরস্কার (১৯৯০–৯৯)
* স্বাধীনতা পুরস্কার (২০০০–০৯)
* স্বাধীনতা পুরস্কার (২০১০–১৯)

## তথ্যসূত্র

## বহিঃসংযোগ
* ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।

বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:বাংলাদেশের বেসামরিক পুরস্কার ও সম্মাননা
তৃতীয় গোপাল

**তৃতীয় গোপাল** (আগে পরিচিত ছিলেন দ্বিতীয় গোপাল নামে) পাল সাম্রাজ্যের নবম সম্রাট ছিলেন। পাল সম্রাট রাজ্যপালের মৃত্যুর পর তিনি সিংহাসনে আরোহণ করেন।

## আবিষ্কৃত সূত্র
তৃতীয় গোপালের শাসনাধীনে মগধ ছিল বলে মনে করা হয় কারণ তার রাজত্বকালে মগধে প্রতিষ্ঠিত দুইটি মূর্তি ও মগধে লিখিত একটি বৌদ্ধগ্রন্থ আবিষ্কৃত হয়েছে। ত্রিপুরার মম্বুক নামক গ্রামে তৃতীয় গোপালের রাজত্বকালের দ্বিতীয় বছরে প্রতিষ্ঠিত একটি মূর্তি এবং মালদহ জেলার গাজোল থানার জাজলপাড়া গ্রামে তার একটি তাম্রপত্র আবিষ্কৃত হয়েছে। তার রাজত্বকালের প্রথম বছরে তিনি নালন্দায় একটি বাগেশ্বরী মূর্তি তৈরী করান। তার রাজত্বকালের পঞ্চদশ বছরে একটি অষ্টসাহস্রিকা প্রজ্ঞাপারমিতা লেখা হয়েছিল।

## রাজত্বকাল
রমেশচন্দ্র মজুমদার ৯৪০ থেকে ৯৫৭ খ্রিষ্টাব্দে, আবদুল মোমিন চৌধুরী ৯৫২ থেকে ৯৬৯ খ্রিষ্টাব্দে, বিন্দেশ্বরী প্রসাদ সিনহা ৯৫২ থেকে ৯৬৭ খ্রিষ্টাব্দে এবং দীনেশচন্দ্র সরকার ৯৫২ থেকে ৯৭২ খ্রিষ্টাব্দে তৃতীয় গোপালের রাজত্বের সময়কালকে নির্ণয় করেছেন।

## পাদটীকা


## তথ্যসূত্র

বিষয়শ্রেণী:পাল রাজবংশ
বিষয়শ্রেণী:৯৬০-এ মৃত্যু
বিষয়শ্রেণী:পাল রাজা
বাংলাদেশের চরের তালিকা

বাংলাদেশের নদীনির্ভর ভূপ্রকৃতি ও জলবায়ুর কারণে দেশের বিভিন্ন নদ-নদী, মোহনা ও উপকূলীয় এলাকায় কালের পরিক্রমায় অসংখ্য চর বা চরাঞ্চলের সৃষ্টি হয়েছে। এই চরসমূহ মূল ভূখণ্ড থেকে বিচ্ছিন্ন বা আধা-বিচ্ছিন্ন জায়গায় গঠিত, যা অনেক সময় মৌসুমি বন্যা, নদীভাঙন ও পলিমাটির সঞ্চয় দ্বারা গঠিত ও বিলুপ্ত হয়। বাংলাদেশের চরের সংখ্যা নির্দিষ্টভাবে নির্ধারণ করা কঠিন হলেও, বহু চর আজ বসবাসযোগ্য এবং কৃষি, মৎস্য ও গবাদি পশুপালনসহ নানা দিক থেকে অর্থনৈতিকভাবে গুরুত্বপূর্ণ হয়ে উঠেছে।

এই নিবন্ধে বাংলাদেশের বিভিন্ন বিভাগের অন্তর্গত উল্লেখযোগ্য চরসমূহের একটি তালিকা উপস্থাপন করা হয়েছে।

## চট্টগ্রাম বিভাগ

* উড়িরচর 
* চর আলেকজান্ডার
* চর কাঁকড়া
* চর কিং
* চর গজারিয়া
* চর জব্বর
* চর পিয়া
* চর শ্রীজনী
* চর শাহবানী
* চর শামসুদ্দিন
* চর সোনারামপুর
* চালচর
* জহিরাবাদ চর
* জাহাজির চর
* বাউলার চর/নিঝুম দ্বীপ
* বয়রার চর
* বোরো চর
* ভাসানচর
* মিনি কক্সবাজার, চাঁদপুর
* মুহুরীর চর
* রাঙ্গাবালী
* সুবর্ণচর
* চর নুরুল ইসলাম, নোয়াখালী
* চর চান্দিয়া, সোনাগাজী, ফেনী

## বরিশাল বিভাগ
[thumb|[কুকরি-মুকরি, ভোলা জেলায় অবস্থিত চর]]

* আশার চর
* আন্দর চর
* কুকরি-মুকরি
* চর ফ্যাশন
* চর জংলী
* চর জব্বর
* চর জহির উদ্দিন
* চর তমিজ উদ্দিন
* চর নিউটন
* চর নিজাম
* চর ফয়েজ উদ্দিন
* চর বিজয়
* চর মানিকা
* চর মনপুরা
* ছৈলার চর
* ডাল চর
* বুড়িরচর
* কাউয়ার চর
* ফাতরার চর

## রংপুর বিভাগ
* ময়নামতির চর
* মানুষমারা, কুড়িগ্রাম
* অষ্টমীর চর 
* যাদুরচর

## রাজশাহী
* নির্মল চর
* চর-মাঝারদিয়া 

## খুলনা বিভাগ
* দুবলার চর
* পাটনির চর
* মাঝের চর

## ঢাকা বিভাগ
* চরচান্দ্রা , মাদারীপুর
 

## আরও দেখুন
* বাংলাদেশের দ্বীপসমূহের তালিকা


চর
পায়রা বন্দর

**পায়রা বন্দর** বাংলাদেশের পটুয়াখালী জেলায় অবস্থিত বাংলাদেশের তৃতীয় এবং দক্ষিণ এশিয়ার একটি সামুদ্রিক বন্দর। এটি বাংলাদেশের পটুয়াখালী জেলার কলাপাড়া উপজেলায় অবস্থিত। ২০১৩ সালের ১৯ নভেম্বর তৎকালীন প্রধানমন্ত্রী শেখ হাসিনা টিয়াখালী ইউনিয়নের ইটবাড়িয়া গ্রামে এর ভিত্তিফলক উন্মোচন করেন। ২০১৬ সালের ১৩ আগস্ট সমুদ্র বন্দরটির আনুষ্ঠানিক যাত্রা শুরু হয়।

## আইন
বন্দরটি আমদানী ও রপ্তানীর জন্য একটি সরকারি রুট। ৫ নভেম্বর জাতীয় সংসদে পায়রা বন্দর কর্তৃপক্ষ আইন, ২০১৩ পাস হয়।

## পায়রা বন্দর কর্তৃপক্ষ
পায়রা বন্দর কর্তৃপক্ষ একটি সরকারি স্বায়ত্তশাসিত সংস্থা যেটি পায়রা সামুদ্রিক বন্দর পরিচালনা ও ব্যবস্থাপনার দায়িত্বে নিয়োজিত। এর সদর দপ্তর বাংলাদেশের পটুয়াখালী জেলায় অবস্থিত।

## অবকাঠামো
প্রায় ৬০০০ একর জায়গায় এটি গড়ে উঠেছে যেখানে বিশাল অবকাঠামো বানানো হচ্ছে।

## আরও দেখুন
* পায়রা সেতু
* চট্টগ্রাম বন্দর
* মোংলা বন্দর
* মাতারবাড়ি বন্দর

## তথ্যসূত্র

## বহিঃসংযোগ
* পায়রা বন্দর কর্তৃপক্ষ আইন, ২০১৩
* নৌপরিবহন মন্ত্রণালয়

বিষয়শ্রেণী:বাংলাদেশের সমুদ্র বন্দর
বিষয়শ্রেণী:পটুয়াখালী জেলার ভবন ও স্থাপনা
বিষয়শ্রেণী:বাংলাদেশের বন্দর
বিষয়শ্রেণী:পটুয়াখালী জেলার পরিবহনব্যবস্থা
বিষয়শ্রেণী:কলাপাড়া উপজেলা
কৈকেয়ী

**কৈকেয়ী** (দেবনাগরী:कैकेयी) রাজা দশরথের অন্যতমা স্ত্রী এবং অযোধ্যার রাণী ছিলেন। কিন্তু তিনি মধ্যমা না কনিষ্ঠা রাণী ছিলেন তা নিয়ে বিতর্ক আছে। অযোধ্যাকাণ্ডে রাম বলেছেন কৈকেয়ী তাঁদের কনিষ্ঠামাতা (সর্গ ৫২, শ্লোক ৬১)। কিন্তু অরণ্যকাণ্ডে রাম লক্ষ্মণকে বলেন *ন তে অম্বা মধ্যমা তাত গর্হিতব্যা কথঞ্চন। তাম এব ইক্ষ্বাকু নাথস্য ভরতস্য কথাম কুরু* (সর্গ ১৬, শ্লোক ৩৭) যার অর্থ “বৎস, মধ্যমা মাতার নিন্দা কদাচ কোরো না, ইক্ষ্বাকু নাথ ভরতের কথা বল।” তিনি কেকয় দেশের রাজকুমারী ছিলেন এজন্য তাঁর নাম কৈকেয়ী। ইনি ভরতের মাতা ছিলেন।

## বাল্যকাল ও যৌবন
কৈকেয়ী কেকয়রাজ অশ্বপতির কন্যা ছিলেন। অশ্বপতি পাখির ভাষা বোঝার বরপ্রাপ্ত হয়েছিলেন কিন্তু এর শর্ত ছিল তিনি কারো কাছে সেই ভাষার অর্থ বলতে পারবেন না বললে তাঁর মৃত্যু হবে। একদিন তিনি এবং তাঁর স্ত্রী বাগানে ভ্রমণ করছিলেন এমন সময় অশ্বপতি এক জোড়া রাজহাঁসের কথোপকথন শুনে মুগ্ধ হয়ে হেসে ফেলেন। রাণী এতে খুব কৌতূহলী হয়ে এর কারণ জিজ্ঞাসা করতে থাকেন যদিও তিনি জানতেন তা করলে রাজার মৃত্যু হবে। তখন রাজা বুঝতে পারলেন তাঁর স্ত্রীর তাঁর প্রতি ভালোবাসা নেই বললেই চলে। এজন্য তিনি তাঁকে নির্বাসিত করেন। মাতৃহীন কৈকেয়ী দাসী ও ধাত্রীমাতা মন্থরার কাছে বেড়ে ওঠেন। যুবতী বয়সে তাঁর স্বয়ম্বরে তিনি দশরথকে বরণ করেন। তিনি দশরথের সবচেয়ে প্রিয়া স্ত্রী ছিলেন।

## কৈকেয়ীর সন্তান লাভ এবং রামের অভিষেকে বরপ্রার্থনা
দশরথ যে পুত্রকামেষ্ঠী যজ্ঞ করেন তাতে উৎপন্ন চরু খেয়ে কৈকেয়ী ভরতকে লাভ করেন। বিবাহের পর কৈকেয়ীর পিতৃগৃহের দাসী রূপে মন্থরা এসেছিল। রামের অভিষেকের খবরে সে হিংসাগ্রস্ত হয়ে কৈকেয়ীকেও হিংসাগ্রস্ত করার চেষ্টা করে। কিন্তু কৈকেয়ী বলেন *রামে বা ভরতে বাহং বিশেষং নোপলক্ষ্যে। তস্মাৎ তুষ্টাস্মি যদ রাজা রামং রাজ্যেঽভিষেক্ষ্যতি।।* যার অর্থ "আমি রাম বা ভরতে কোন প্রভেদ দেখি না, মহারাজ যে রামকে অভিষিক্ত করবেন তাতে আমি তুষ্ট।" (অযোধ্যাকাণ্ড সর্গ ৭, শ্লোক ৩৫) কিন্তু পরবর্তীতে মন্থরা তাঁকে প্ররোচিত করতে সমর্থ হয়। সে মনে করিয়ে দেয় একবার রাজা শম্বরাসুরের সাথে যুদ্ধে দারুণভাবে আহত হলে কৈকেয়ী তাঁকে সেবার মাধ্যমে সুস্থ‍্য করেছিলেন। তখন দশরথ তাঁকে একই সময়ে দুটি বর দিতে চেয়েছিলেন। কিন্তু কোন অভাব না থাকায় তিনি নেননি। সেই বর চাওয়ার সময় এসেছে। সে যেন প্রথম বরে ভরতকে সিংহাসনে বসায় এবং দ্বিতীয় বরে রামকে চৌদ্দ বছরের জন্য বনে পাঠায়। এদিকে দশরথ রামের অভিষেকের খবর কৈকেয়ীকে দিতে এসে শুনলেন তিনি ক্রুদ্ধ হয়ে ক্রোধভবনে গেছেন। তিনি সেখানে গিয়ে কৈকেয়ীর ক্রোধের কারণ জিজ্ঞাসা করলে কৈকেয়ী রাজাকে দেবাসুর যুদ্ধের কথা স্মরণ করতে বলেন তিনি বলেন তাঁর এখন বরপ্রাপ্তির সময় এসেছে। রাজাকে প্রতিজ্ঞা করিয়ে কৈকেয়ী এই বর চান যেন রামের বদলে ভরতের অভিষেক হয় ও রাম বনে যান। দশরথ অন্য বর দিতে চেলে তিনি আত্মহত্যা করতে চান। রাম এই কথা জানার পর নির্দ্বিধায় পিতৃসত্য পালনে বনে যান; লক্ষ্মণ ও সীতা তাঁর অনুগমন করেন। দশরথ পুত্রশোকে প্রাণ হারান। ভরত মাতুলালয় থেকে এসে এই খবর জানতে পেরে কৈকেয়ীকে তীব্র ভাষায় ভর্ৎসনা করেন। শত্রুঘ্ন মন্থরাকে প্রহার করেন। কৈকেয়ী তাঁর ভুল বুঝতে পারেন এবং সবার সাথে তিনিও রামকে ফিরিয়ে আনতে যান। রামের অশ্বমেধ যজ্ঞের পর তাঁর মৃত্যু হয়।

## তথ্যসূত্র

বিষয়শ্রেণী:রঘুবংশ
বিষয়শ্রেণী:রামায়ণের চরিত্র
বিষয়শ্রেণী:সূর্য রাজবংশ
হালাল

thumb|হালাল আরবি শব্দ।এর অর্থ হচ্ছে পবিত্র।যার অর্থ হচ্ছে: বৈধ, উপকারী ও কল্যান ইত্যাদি।

**হালাল** (, 'অনুমোদনযোগ্য') মানে হল যে কোনো বস্তুর বা কর্ম যেটা ইসলামী আইন অনুযায়ী ব্যবহার বা নিয়োজিত করা যাবে। হালাল শব্দটি খাদ্য-পানীয়-র সাথে দৈনন্দিন জীবনের সব বিষয়টাও বোঝায় ও মনোনীত করে। এটি ৫টি আহকাম-র মধ্যে ১টি — *[[ফরজ]]* (আবশ্যিক), *[[মুস্তাহাব]]* (প্রস্তাবিত), *হালাল* (অনুমোদনযোগ্য), *[[মাকরুহ]]* (অপছন্দ), *[[হারাম]]* (নিষিদ্ধ) — ইসলামে মানুষের কর্ম নৈতিকতা নির্ধারণ করে। ইসলাম ধর্মে *[[মুবাহ]]*-ও "অনুমোদনযোগ্য" বা "অনুমোদিত" অর্থ বোঝায়। সাম্প্রতিক সময়ে, জনসাধারণকে একত্রিত করার চেষ্টা করা ইসলামী আন্দোলন এবং জনপ্রিয় দর্শকের পক্ষে লেখক হালাল ও হারামের সহজ পার্থক্যের উপর জোর দিয়েছেন।

thumb|চীনে রেস্টুরেন্টের বিজ্ঞাপনে হালাল মার্কা প্রচার

## ব্যুৎপত্তি

“হালাল” একটি আরবি শব্দ যার অর্থ বৈধ, উপকারী ও কল্যাণ ইত্যাদি। মানুষের জন্য যা কিছু উপকারী ও কল্যাণকর ওই সকল কাজ ও বস্তুকে আল্লাহতায়ালা মানুষের জন্য হালাল বা বৈধ করে দিয়েছেন। এর বিপরীত হলো হারাম। কোন উপার্জন, কোন খাদ্য এবং কোন কর্ম মুসলমানদের জন্য হালার তা কুরআন ও হাদীসে বর্ণিত রয়েছে। অর্থাৎ পবিত্র কোরআন ও সুন্নাহর ওপর ভিত্তি করে যে সব বিষয়কে ইসলামে বৈধ বলে ঘোষণা করা হয়েছে ইসলামি পরিভাষায় সেগুলো হালাল।

## হালাল উপার্জন

## হালাল খাদ্য ও পানীয়
thumb|মাংসে হালাল মার্কা করা
যেসব খাদ্যগুলো যেটি হালাল হতে পারে না (কুরআন অনুযায়ী):

*শূকরের মাংস
*রক্ত
*মদ, বিয়ার ও নেশাদ্রব্য
*পশু বা পাখি ভুলভাবে মারলে অথবা পশু বা পাখি জবাই করার সময় ইচ্ছাকৃত ভাবে আল্লাহর নাম উচ্চারণ না করলে।
* মৃত পশু বা পাখি (ক্ষীয়মাণ, তবে মৃত মাছ খাওয়া জায়েজ)

### কোনো হালাল উপলব্ধ না হলে অনুমতি
যখন হারাম খাবার খাওয়া ছাড়া বেঁচে থাকার সম্ভবনা নেই, তখন জীবিত থাকার জন্যে হালাল নয় এমন খাদ্য গ্রহণ করার অনুমতি আছে।

## হালাল কার্যাবলী

## তথ্যসূত্র

## বহিঃসংযোগ

* American Halal Association 
*Laws of Islam concerning food
* Halal Knowledge Centre 
*Halal World certificate
* ASIDCOM report. ধর্মীয় পশুবধের সুবিধা
* আমেরিকায় হালাল রেস্তরার তথ্যশালা
* Consumers increasingly perceive kosher and halal food as safer Scientist Live
* ইসলামী দৃষ্টিকোণ থেকে হালাল ও হারাম
*  Jurisprudence of the Halal food according to the Mali school (from ''Sharḥ Muqaddimat al-ʻIzzīyah'' by Imam al-Ābī al-Azharī)
* [HTTP://Islamic-web.com/halal-haram/list-of-permitted-and-prohibited-animals/ হালাল এবং হারাম প্রাণীদের তালিকা]
* হালাল খাবার ও ভ্রমণ

বিষয়শ্রেণী:ইসলামি পরিভাষা
বিষয়শ্রেণী:ধর্মানুষ্ঠানে হত্যা
বিষয়শ্রেণী:হালাল খাবার
বিষয়শ্রেণী:খাদ্য আইন
বিষয়শ্রেণী:ধর্মীয় খাদ্যবিধি
বিষয়শ্রেণী:ইসলামে পবিত্রতা
ওয়ার্ডপ্রেস.কম

**ওয়ার্ডপ্রেস.কম** () অটোম্যাটেকি মালিকানাধীন এবং ওপেনসোর্স ওয়ার্ডপ্রেস সফ্টওয়্যার কর্তৃক পরিচালিত একটি ব্লগ ওয়েব হোস্টিং সেবা প্রদানকারী প্রতিষ্ঠান। এটি নিবন্ধিত ব্যবহারকারীদের ফ্রি ব্লগ হোস্টিং প্রদান করে থাকে এবং আর্থিক সমর্থন প্রদানের মধ্য দিয়ে হালনাগাদের মাধ্যমে "ভিআইপি" পরিষেবা এবং বিজ্ঞাপন সেবাও প্রদান করে থাকে।

এখন অধিকাংশ ওয়েবসাইট CMS দিয়ে তৈরি করা হয়। যার সিংহভাগ আছে ওয়ার্ডপ্রেসের দখলে। ওয়ার্ডপ্রেসের মার্কেট শেয়ার বর্তমানে ৬১%! ওয়ার্ডপ্রেসে ওয়েবসাইট তৈরির খরচটা তুলনামূলক কম। এবং user friendly environment. আপনি যখন ওয়ার্ডপ্রেস দিয়ে কোনো ওয়েবসাইট তৈরি করবেন, তখন আপনি শুধুই একজন ডিজাইনার। আর আপনি যদি কোনো থিম/প্লাগইনের কোথাও নিজের মতো PHP/JS দিয়ে কাস্টমাইজ করেন, তাহলে আপনি একজন ডেভেলপার।

ওয়ার্ডপ্রেস বর্তমানের সবচেয়ে জনপ্রিয় CMS (Content Management System).ম্যাট মুলেনওয়েগ ২০০৩ সালের ২৭শে মে এটি প্রাথমিকভাবে প্রকাশ করেন। জানুয়ারি ২০১২ পর্যন্ত ওয়ার্ডপ্রেস ৩.৪ সংস্করণ ৩ কোটিরও বেশিবার ডাউনলোড হয়েছিল । ওয়ার্ডপ্রেস হচ্ছে পিএইচপি এবং মাইএসকিউএল দ্বারা তৈরিকৃত ওপেন সোর্স ব্লগিং সফটওয়্যার। ওয়ার্ডপ্রেস এর মাধ্যমে প্রায় সব ধরনের ওয়েবসাইট তৈরি করা যায়। যার কারনে ওয়ার্ডপ্রেস দিনকে দিন অধিক জনপ্রিয় হয়ে উঠছে। ওয়ার্ডপ্রেস এর সাহায্যে ব্লগ সাইট থেকে শূরু করে ই-কমার্স সাইট বানানো বা তৈরি করা যায়। ওয়ার্ডপ্রেস পিএইচপি এবং মাইএসকিউএল দ্বারা তৈরিকৃত ওপেন সোর্স সফটওয়্যার হওয়ার ফলে যেকেউ ওয়ার্ডপ্রেস বিনামূল্যে ব্যবহার ও মোডিফাই করতে পারে। বর্তমানে বিশ্বের সকল ওয়েবসাইটের প্রায় ৪০ শতাংশ ওয়েবসাইট ওয়ার্ডপ্রেস ব্যবহার করে তৈরী!

ওয়ার্ডপ্রেস দিয়ে আপনার তৈরিকৃত সাটের জন্য সঠিক হোস্টিং সার্ভিস নিতে হবে, কারণ ভালোমানের হোস্টিং ছাড়া আপনার সাইটের লোডিং স্পিড অনেক স্লো হবে,তাই আপনার সাইটের ওপর ভিত্তি করে কি রকম রিসোর্স দরকার হবে সেই অনুযায়ি হোস্টিং নিতে হবে।

ওয়ার্ডপ্রেস সাইটের জন্য হোস্টিং প্রভাইডাররা বিভিন্ন রকমের হোস্টিং সার্ভিস দিয়ে থাকে। যার মধ্যে আপনাকে সঠিক হোস্টিং সার্ভিস এবং ভালো হোস্টিং প্রভাইডার যাচায় বাছায় করে নিতে হবে। ওয়ার্ডপ্রেস দিয়ে যে কোন ক্যাটাগরির ওয়েবসাইট বানানো যায়। ওয়ার্ডপ্রেস শুধুমাত্র বিজনেস ওয়েবসাইট কিংবা ব্লগ তৈরীতেই নয়, বরং ই-কমার্স সাইট তৈরীরও অন্যতম জনপ্রিয় মাধ্যম। বিশ্বের অনেক বড় বড় ই- কমার্স প্রতিষ্ঠান থেকে শুরু করে অনেক জায়েন্ট কোম্পানি তাদের ওয়েবসাইট ওয়ার্ডপ্রেস দিয়ে তৈরি করে ব্যবহার করছে।

এই ক্ষেত্রে ওয়েবসাইটের ভিন্নতার উপর নিরর্ভর করে হোস্টিং এর প্রয়োজন হয়। ওয়েবসাইট যদি বড় হয় তাহলে তার সেই অনুপাতে হোস্টিং সার্ভিস নিতে হবে,যাতে করে ওয়েবসাইটের লোডিং স্পিড ঠিক থাকে এবং ভিজিটর সহজেই ওয়েবসাইট ভিজিট করে তার তথ্য বা সেবা নিতে পারে।

## আরও দেখুন
# এলিমেন্টর লিমিটেড
# ইয়োস্ট এসইও

## তথ্যসূত্র

## বহিঃসংযোগ

* 


বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি
বিষয়শ্রেণী:ব্লগ হোস্টিং সেবা
বিষয়শ্রেণী:ইন্টারনেট সেবা সমর্থিত ওপেন আইডি
বিষয়শ্রেণী:ওপেন সোর্স ক্লাউড অ্যাপ্লিকেশন
বিষয়শ্রেণী:ব্লগ হোস্টিং পরিষেবা
বিনীত কুলকার্নি

**বিনীত অনিল কুলকার্নি** (; জন্ম: ৬ অক্টোবর, ১৯৭৯) পুনে এলাকায় জন্মগ্রহণকারী ভারতীয় ক্রিকেট আম্পায়ার। ২০০৯ সালে লিস্ট এ ক্রিকেটে আম্পায়ার হিসেবে অভিষিক্ত হন তিনি। একই বছরে প্রথম-শ্রেণীর ক্রিকেটে আম্পায়ার হিসেবে অভিষেক হয় তার। বর্তমানে তিনি আন্তর্জাতিক ক্রিকেট কাউন্সিলের আম্পায়ার ও রেফারিদের আন্তর্জাতিক তালিকায় অন্যতম সদস্য হিসেবে রয়েছেন। ২০১৩ সাল থেকে এ পর্যন্ত নয়টি একদিনের আন্তর্জাতিকে খেলা পরিচালনা করেছেন।

ব্যক্তিগত জীবনে অ্যাডভোকেট অনিল কুলকার্নি ও মিসেস অশ্বিনী কুলকার্নি’র সন্তান তিনি। পুনে বিশ্ববিদ্যালয় থেকে অর্গ্যানিক কেমিস্ট্রি বিষয়ে মাস্টার্স ডিগ্রী লাভ করেন। অনিকেত নামে তার এক ভাই রয়েছে। স্বপ্না নাম্নী এক রমণীকে বিয়ে করেন ও তাদের নিশাদ নামে এক পুত্র সন্তান রয়েছে।

## তথ্যসূত্র

## আরও দেখুন
* আম্পায়ার (ক্রিকেট)
* টেস্ট ক্রিকেট আম্পায়ারদের তালিকা
* আম্পায়ার ও রেফারিদের আন্তর্জাতিক তালিকা

## বহিঃসংযোগ
* 

বিষয়শ্রেণী:ভারতীয় ওডিআই ক্রিকেট আম্পায়ার
বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টি২০ আই ক্রিকেট আম্পায়ার
বিষয়শ্রেণী:পুণে থেকে আগত ক্রিকেটার
বিষয়শ্রেণী:ভারতীয় ক্রিকেট আম্পায়ার
কম্বোজ পাল রাজবংশ

**কম্বোজ পাল রাজবংশ** দশম ও একাদশ শতাব্দীতে উত্তর ও পূর্ব বঙ্গ শাসন করত। পাল সম্রাট দ্বিতীয় বিগ্রহপালের শাসনকালে এই রাজবংশ তাদের যুদ্ধে পরাস্ত করে নতুন শক্তিরূপে উঠে আসে।

## বাংলায় কম্বোজ পাল শাসনের প্রমাণ
### দিনাজপুর স্তম্ভলিপি
দশম শতাব্দীর দ্বিতীয়ার্ধে নির্মিত দিনাজপুর স্তম্ভলিপিতে কম্বোজান্বয় গৌড়পতির উল্লেখ রয়েছে। এই তাম্রশাসনটি কোন একজন গৌড়েশ্বর কম্বোজরাজের শাসনকালে একটি শিবমন্দিরে প্রতিষ্ঠিত হয়। পরবর্তীকালে মুসলিম শাসনকালে গৌড় থেকে চল্লিশ মাইল পূর্বে বাণগড় নামক স্থানে স্থানান্তরিত করা হয়। অষ্টাদশ শতাব্দীতে মহারাজ রামনাথ এই স্তম্ভলিপিটিকে দিনাজপুরে স্থানান্তরিত করেন বলে এটি দিনাজপুর স্তম্ভলিপি নামে পরিচিত হয়।

### ইর্দা তাম্রশাসন
১৯৩১ খ্রিষ্টাব্দে আবিষ্কৃত ইর্দা তাম্রশাসনে কম্বোজ রাজাদের বংশতালিকার বর্ণনা রয়েছে। ঐতিহাসিক রমেশচন্দ্র মজুমদারের মতে এই তাম্রশাসন দশম শতাব্দীর দ্বিতীয়ার্ধে নির্মিত হয়েছে। সেই কারণে ঐতিহাসিকেরা মনে করেন যে দিনাজপুর স্তম্ভলিপিতে উল্লিখিত কম্বোজান্বয় গৌড়পতি এবং ইর্দা তাম্রশাসনে উল্লিখিত *কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক রাজ্যপাল* একই কম্বোজবংশের অন্তর্গত নৃপতি। এই তাম্রশাসনে এই রাজবংশের রাজ্যপাল, নারায়ণপাল, নয়পাল প্রভৃতি শাসকদের নামের উল্লেখ রয়েছে।

### বাণগড় তাম্রশাসন
পাল সম্রাট প্রথম মহীপালের বাণগড় লিপি বাংলায় কম্বোজ শাসনের অন্যতম গুরুত্বপূর্ণ প্রমাণ হিসেবে বিবেচিত হয়ে থাকে। এই তাম্রশাসন থেকে জানা যায় যে, প্রথম মহীপাল যুদ্ধে জয়লাভ করে অনধিকৃতবিলুপ্ত পিতৃরাজ্যের উদ্ধার সাধন করেন।

## ভৌগোলিক সীমা
কম্বোজ পাল রাজ্যের ভৌগোলিক অঞ্চল সম্বন্ধে সঠিক তথ্য পাওয়া যায় না। ইর্দা তাম্রশাসন অনুসারে এই রাজ্যের অধীনে বর্ধমানভুক্তি ও দণ্ডভুক্তি অঞ্চল ছিল। দিনাজপুরের স্তম্ভলিপি থেকে জানা যায় যে, গৌড় এই রাজ্যের অন্তর্ভুক্ত হয়েছিল। রমেশচন্দ্র মজুমদারের মতে, রাঢ় অঞ্চল এই রাজ্যের অধীনস্থ হয়েছিল।

## শাসক
কম্বোজ পাল রাজবংশের রাজ্যপাল, নারায়ণপাল, নয়পাল ও ধর্মপাল নামক চারজন রাজার নাম জানতে পারা যায়। নয়পালের ইর্দা তাম্রশাসন থেকে জানা যায় যে এই বংশের রাজাদের পরমেশ্বর, পরমভট্টারক, মহারাজাধিরাজ ইত্যাদি উপাধিতে ভূষিত করা হত। এই তাম্রশাসন থেকে জানা যায় যে, রাজ্যপাল এই রাজবংশের প্রতিষ্ঠাতা ছিলেন এবং তিনি কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক উপাধি গ্রহণ করেছিলেন। এই বংশের দ্বিতীয় রাজা নারায়ণপাল ও তৃতীয় রাজা নয়পাল ছিলেন রাজ্যপালের দুই পুত্র। মজুমদারের মতে, দিনাজপুর স্তম্ভলিপিতে উল্লিখিত কুঞ্জার্ঘটবর্ষণ শব্দটি কম্বোজান্বয় গৌড়পতির ব্যক্তিগত নাম ছাড়া কিছু নয়। সেই হিসেবে এই রাজবংশের আরেক রাজা হিসেবে কুঞ্জার্ঘটবর্ষণের নাম করা যায়। কিন্তু অন্যান্য কয়েকজন ঐতিহাসিকদের মতে দিনাজপুর স্তম্ভলিপি ও ইর্দা তাম্রশাসন একই সময়ে নির্মিত হওয়ায় কম্বোজান্বয় গৌড়পতি এবং কম্বোজবংশতিলক রাজ্যপাল একই ব্যক্তি। এই মত অবশ্য অধিকাংশ ঐতিহাসিকেরা মানতে চাননি কারণ পরমসৌগত উপাধিধারী রাজ্যপাল অবশ্যই একজন বৌদ্ধধর্মাবলম্বী ছিলেন, অপরদিকে দিনাজপুর স্তম্ভলিপিতে উল্লিখিত রাজা ছিলেন শৈব। সেই কারণে শৈবধর্মাবলম্বী নয়পাল এবং দিনাজপুর স্তম্ভলিপির কম্বোজান্বয় গৌড়পতি একই ব্যক্তি বলে মনে করা হয়। এই রাজবংশের ধর্মপাল নামক এক রাজার নাম পাওয়া যায়, যিনি একাদশ শতাব্দীতে রাজত্ব করতেন।

## পাদটীকা


## তথ্যসূত্র

বিষয়শ্রেণী:বাংলার শাসক
বিষয়শ্রেণী:কম্বোজ
বিষয়শ্রেণী:বঙ্গের প্রাচীন রাজ্য
বিষয়শ্রেণী:বাংলার রাজবংশ
ধর্মপাল (দ্ব্যর্থতা নিরসন)

*ধর্মপাল (পাল সম্রাট) - পাল সাম্রাজ্যের দ্বিতীয় সম্রাট।
*ধর্মপাল (কম্বোজ) - কম্বোজ পাল রাজবংশের একাদশ শতাব্দীর রাজা।
রাজ্যপাল (দ্ব্যর্থতা নিরসন)

*রাজ্যপাল (পাল সম্রাট) - পাল সাম্রাজ্যের অষ্টম সম্রাট।
*রাজ্যপাল (কম্বোজ) - কম্বোজ পাল রাজবংশের প্রতিষ্ঠাতা।
রাজ্যপাল (কম্বোজ)

**রাজ্যপাল** কম্বোজ পাল রাজবংশের প্রতিষ্ঠাতা ও প্রথম রাজা ছিলেন।

## ইর্দা তাম্রশাসনে উল্লেখ
১৯৩১ খ্রিষ্টাব্দে আবিষ্কৃত ইর্দা তাম্রশাসনে কম্বোজ রাজাদের বংশতালিকার বর্ণনা রয়েছে। ঐতিহাসিক রমেশচন্দ্র মজুমদারের মতে এই তাম্রশাসন দশম শতাব্দীর দ্বিতীয়ার্ধে নির্মিত হয়েছে। এই তাম্রশাসনে *কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক* উপাধিধারী রাজ্যপালের উল্লেখ রয়েছে।

## ?কম্বোজান্বয় গৌড়পতি
দশম শতাব্দীর দ্বিতীয়ার্ধে নির্মিত দিনাজপুর স্তম্ভলিপিতে কম্বোজান্বয় গৌড়পতির উল্লেখ রয়েছে। অপরদিকে ইর্দা তাম্রশাসন একই সময়ে নির্মিত হওয়ায় কম্বোজান্বয় গৌড়পতি এবং কম্বোজবংশতিলক রাজ্যপাল একই ব্যক্তি বলে অনেক ঐতিহাসিক মনে করেন। এই মত অবশ্য অধিকাংশ ঐতিহাসিকেরা মানতে চাননি কারণ পরমসৌগত উপাধিধারী রাজ্যপাল অবশ্যই একজন বৌদ্ধধর্মাবলম্বী ছিলেন, অপরদিকে দিনাজপুর স্তম্ভলিপিতে উল্লিখিত রাজা ছিলেন শৈব।

## তথ্যসূত্র

বিষয়শ্রেণী:কম্বোজ পাল রাজবংশ
বিষয়শ্রেণী:বাংলার রাজবংশ
বিষয়শ্রেণী:প্রতিষ্ঠাতা রাজশাসক
ঢাকা (দ্ব্যর্থতা নিরসন)

**[[ঢাকা]]** বাংলাদেশের রাজধানী।

**ঢাকা**র অন্যান্য ব্যবহার:

## স্থানসমূহ
### বাংলাদেশ
* ঢাকা জেলা, বাংলাদেশের একটি জেলা
* ঢাকা বিভাগ, বাংলাদেশের একটি বিভাগ
* পুরান ঢাকা, ঢাকা শহরের প্রাচীন অংশ
* নতুন ঢাকা, ঢাকা শহরের নতুন অংশ
* ঢাকা সিটি কর্পোরেশন, বাংলাদেশের বিলুপ্ত সিটি কর্পোরেশন 
* ঢাকা উত্তর সিটি কর্পোরেশন, বাংলাদেশের সিটি কর্পোরেশন 
* ঢাকা দক্ষিণ সিটি কর্পোরেশন, বাংলাদেশের সিটি কর্পোরেশন 
### ভারত
* ঢাকা (বিহার), বিহার রাজ্যের একটি শহর

## অন্যান্য
* ঢাকা (চলচ্চিত্র), মার্কিন অ্যাকশনধর্মী চলচ্চিত্র
* ঢাকা ফেব্রিক, একটি ঐতিহ্যবাহী পোষাক
* ঢাকা টু বোম্বে, একটি চলচ্চিত্র

## আরও দেখুন
* ডাকার, সেনেগালের রাজধানী
২০১৪-১৫ নিউজিল্যান্ড নারী ক্রিকেট দলের ওয়েস্ট ইন্ডিজ সফর

নিউজিল্যান্ড ক্রিকেট দল পূর্ব নির্ধারিত সময়সূচী মোতাবেক ক্যারিবিয়ান দ্বীপপুঞ্জের সেন্ট কিটস ও সেন্ট ভিনসেন্ট সফর করে। ১০-২৭ সেপ্টেম্বর, ২০১৪ পর্যন্ত ওয়েস্ট ইন্ডিজ ক্রিকেট দলের সাথে প্রতিদ্বন্দ্বিতা করে। সফরে আইসিসি মহিলা চ্যাম্পিয়নশীপের চারটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশগ্রহণ করে।

## দলের সদস্য

## ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

## টি২০আই সিরিজ

### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ
* Series Home
* ICC Women's Championship Home

বিষয়শ্রেণী:২০১৪-এ নিউজিল্যান্ডীয় ক্রিকেট
বিষয়শ্রেণী:২০১৪-এ ওয়েস্ট ইন্ডিয়ান ক্রিকেট
বিষয়শ্রেণী:২০০০-০১ থেকে ওয়েস্ট ইন্ডিজের ক্রিকেট মৌসুম
বিষয়শ্রেণী:নিউজিল্যান্ড ক্রিকেট দলের ওয়েস্ট ইন্ডিজ সফর
বিষয়শ্রেণী:২০১৪-এ আন্তর্জাতিক ক্রিকেট প্রতিযোগিতা
বিষয়শ্রেণী:২০১৪-এ মহিলাদের ক্রিকেট
নারায়ণপাল (কম্বোজ)

**নারায়ণপাল** কম্বোজ পাল রাজবংশের দ্বিতীয় রাজা ছিলেন।

## পরিচয়
১৯৩১ খ্রিষ্টাব্দে আবিষ্কৃত ইর্দা তাম্রশাসনে নারায়ণপালের বর্ণনা রয়েছে। এই তাম্রশাসন থেকে জানা যায় যে তিনি কম্বোজ পাল রাজবংশের প্রতিষ্ঠাতা রাজ্যপালের জ্যেষ্ঠ পুত্র ছিলেন।

## তথ্যসূত্র

বিষয়শ্রেণী:কম্বোজ পাল রাজবংশ
বিষয়শ্রেণী:বাংলার শাসক
নারায়ণপাল (পাল সম্রাট)

থাম্ব|চিত্র-  বাদল স্তম্ভ (পালযুগের স্তম্ভ লিপি যার থেকে পালরাজ নারায়ণ পালের শাসন সম্পর্কে জানা যায়)
**নারায়ণপাল** পাল সাম্রাজ্যের সপ্তম সম্রাট ছিলেন। তিনি পাল সম্রাট প্রথম বিগ্রহপাল ও হৈহেয় রাজবংশের লজ্জাদেবীর সন্তান ছিলেন। সুদীর্ঘ চুয়ান্ন বছর রাজত্ব করলেও নারায়ণপালের রাজত্বকালে পাল সাম্রাজ্যের অনেকাংশ অন্যান্য রাজ্যের অন্তর্ভুক্ত হয়। তার পর তার পুত্র রাজ্যপাল (পাল সম্রাট) সিংহাসনে আরোহণ করেন।

## রাজত্বকাল
রমেশচন্দ্র মজুমদার ৮৫৪ থেকে ৯০৮ খ্রিষ্টাব্দে, আবদুল মোমিন চৌধুরী ৮৬৬ থেকে ৯২০ খ্রিষ্টাব্দে ও বিন্দেশ্বরী প্রসাদ সিনহা ৮৬৫ থেকে ৯২০ খ্রিষ্টাব্দে এবং দীনেশচন্দ্র সরকার ৮৬০ থেকে ৯১৭ খ্রিষ্টাব্দে নারায়ণপালের রাজত্বের সময়কালকে নির্ণয় করেছেন।

## মগধের পতন
নারায়ণপালের রাজত্বের প্রথমার্ধে মগধ, তীরভুক্তি ও বঙ্গ পাল সাম্রাজ্যের অন্তর্গত হলেও তার সপ্তদশ রাজ্যাঙ্কের পরে গুর্জররাজ ভোজদেব এই সকল অঞ্চল জয় করে নেন। ভোজদেব তার অধীনে সামন্তদের সহায়তায় বারাণসী জয় করে মগধ আক্রমণ করে নারায়ণপালকে পরাজিত করেন বলে অনুমান করা হয়। এই যুদ্ধে ভোজদেবের সামন্তরূপে প্রতীহার বংশীয় কক্ক মুদগিরিতে গৌড়রাজের বিপক্ষে যুদ্ধ করেছিলেন। কলচুরী রাজবংশের প্রথম গুণাম্ভোধিদেব ভোজদেবকে গৌড় আক্রমণে সহায়তা করেছিলেন।

## পাদটীকা


## তথ্যসূত্র

বিষয়শ্রেণী:পাল রাজবংশ
বিষয়শ্রেণী:পাল রাজা
তুলামাথা টামারিন

**তুলামাথা টামারিন**  () (বৈজ্ঞানিক নাম: *Saguinus oedipus*) হচ্ছে একটি নয়া দুনিয়ার বানর যার ওজন আধা কে.জি র মত। হাতের আর পায়ের পাতা ছাড়া সারা শরীর সাদা আর বাদামী তুলোর মত পশমে আবৃত থাকে। উত্তরপূর্ব কলম্বিয়ার উষ্ণমণ্ডলীয় বনে এদের আবাস। এটা চিন্তা করা হয় যে প্রায় ৪০,০০০ তুলামাথা টামারিনকে ধরা এবং রপ্তানি করে বিভিন্ন ডাক্তারী পরীক্ষা নিরীক্ষার কাজে ব্যবহার করা হয়েছিল ১৯৭৬ সালের পূর্বে। যখন CITES এদের উপর সর্বোচ্চ স্তরের সংরক্ষণ আরোপ করে তখন সব আন্তর্জাতিক বিপণন নিষিদ্ধ করা হয়। এখন এই প্রজাতিটি সংকটে আছে আবাসস্থল ধ্বংসের কারণে। যেহেতু উত্তর পশ্চিম কলম্বিয়ার নিচুজমির বনে এর আবাসস্থল ছিলো এবং সেই বন মাত্র ৫% টিকে আছে ঐ অঞ্চলে; তাই এটি সাম্প্রতিককালে মহাবিপন্ন প্রজাতি হিসেবে শ্রেণিকৃত। এটি পৃথিবীর একটি দুর্লভতম প্রজাতি কারণ পৃথিবীতে মাত্র আর ৬,০০০ টি বানর বন্য পরিবেশে আছে।

## চিত্রশালা

Lisztaeffchen1.png
Saguinus oedipus (Linnaeus, 1758).jpg
Stavenn Saguinus oedipus 00.jpg
CottonTop.jpg
Saguinus oedipus qtl1.jpg
Saguinus oedipus - ueno zoo 2010.ogv


## তথ্যসূত্র

বিষয়শ্রেণী:কলম্বিয়ার স্তন্যপায়ী
বিষয়শ্রেণী:১৭৫৮-এ বর্ণিত প্রাণী
বিষয়শ্রেণী:বিলুপ্তপ্রায় প্রাণী
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
মেরিজা অ্যাগুইলেরা

**মেরিজা রিয়া অ্যাগুইলেরা** (; জন্ম: ১৪ ডিসেম্বর, ১৯৮৫) ত্রিনিদাদ ও টোবাগোয় জন্মগ্রহণকারী ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ মহিলা ক্রিকেট দলের অন্যতম খেলোয়াড় **মেরিজা অ্যাগুইলেরা** বর্তমানে দলের অধিনায়কের দায়িত্ব পালন করছেন। এছাড়াও ঘরোয়া ক্রিকেটে ত্রিনিদাদ ও টোবাগো দলের পক্ষে খেলছেন। শীর্ষসারির ব্যাটসম্যান ও উইকেট-কিপার হিসেবে তিনি ২০০৯ সালের ক্রিকেট বিশ্বকাপের নেতৃত্ব দিয়েছিলেন।

## খেলোয়াড়ী জীবন
২ জুলাই, ২০০৮ তারিখে আট্রেখটে অনুষ্ঠিত নেদারল্যান্ডস দলের বিপক্ষে একদিনের আন্তর্জাতিকে তার অভিষেক ঘটে। এরপর থেকে এ পর্যন্ত ১৫টি একদিনের আন্তর্জাতিকে অংশগ্রহণ করেছেন। এছাড়াও, ১১ জুলাই, ২০০৯ তারিখে টনটনে অনুষ্ঠিত টুয়েন্টি২০ আন্তর্জাতিকে দক্ষিণ আফ্রিকার মহিলা দলের বিরুদ্ধে তিনি অভিষিক্ত হন।

## তথ্যসূত্র

## আরও দেখুন
* ব্রিটনি কুপার
* মহিলাদের ক্রিকেট
* ওয়েস্ট ইন্ডিজ মহিলা ক্রিকেট দল
* ২০১৬ আইসিসি মহিলা বিশ্ব টুয়েন্টি২০

## বহিঃসংযোগ
* Cricinfo profile
* Cricketarchive profile

বিষয়শ্রেণী:ওয়েস্ট ইন্ডিজের নারী ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের নারী একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
বিষয়শ্রেণী:ত্রিনিদাদ ও টোবাগোর নারী ক্রিকেটার
বিষয়শ্রেণী:ওয়েস্ট ইন্ডিজের নারী ক্রিকেট অধিনায়ক
বিষয়শ্রেণী:উইকেট-রক্ষক
আবদুল মতিন (দ্ব্যর্থতা নিরসন)

**আবদুল মতিন** এবং **আব্দুল মতিন** অথবা প্রায় এই ধরনের নামের বানান দ্বারা বোঝানো হতে পারে -

* আবদুল মতিন, ভাষাসৈনিক ও রাজনীতিবিদ।
* আবদুল মতিন (জেনারেল), বাংলাদেশ সেনাবাহিনীর একজন (অব:) মেজর জেনারেল ও প্রকৌশলী।
* আব্দুল মতিন, বাংলাদেশী রাজনীতিবিদ যিনি মৌলভীবাজার-২ আসনের সাবেক সংসদ সদস্য।
* আবদুল মতিন (লেখক), বাংলাভাষী লেখক ও সাংবাদিক।
* মোহাম্মদ আবদুল মতিন, মুক্তিযুদ্ধের বীর প্রতীক খেতাবপ্রাপ্ত মুক্তিযোদ্ধা।
* মোহাম্মদ আবদুল মতিন (বীর প্রতীক), মুক্তিযুদ্ধের বীর প্রতীক খেতাবপ্রাপ্ত মুক্তিযোদ্ধা।

## আরও দেখুন

* এম এ মতিন (দ্ব্যর্থতা নিরসন), উইকিমিডিয়ার দ্ব্যর্থতা নিরসন পাতা।
* আব্দুল মতিন চৌধুরী (দ্ব্যর্থতা নিরসন), উইকিমিডিয়ার দ্ব্যর্থতা নিরসন পাতা।
* আব্দুল মতিন খসরু, রাজনীতিবিদ ও ২৫৩ নং (কুমিল্লা-৫) আসন থেকে ৪ বার নির্বাচিত জাতীয় সংসদ সদস্য।
চৌ চিন চৌ

**চৌ চিন চৌ** বাংলাদেশের রাজধানী ঢাকার প্রথম চাইনিজ রেস্টুরেন্ট। এটি ষাটের দশকে গুলিস্তান সিনেমা হল বিল্ডিংয়ে স্থাপিত হয়। 

## প্রতিষ্ঠার ইতিহাস
ঢাকায় চাইনিজ আলিয়েনের পরিবার ১৯৫৭ সালে ক্যাফে চায়না নামে একটি রেস্টুরেন্ট দেয়। অনেকের মতে, এটাই চায়নিজদের দ্বারা পরিচালিত ঢাকার প্রথম রেস্টুরেন্ট। তবে ঢাকা বিশ্ববিদ্যালয়ের শিক্ষক ড. রমজুল হক, সঙ্গীত শিল্পী মালা খুররম, নাট্যব্যক্তিত্ব আলী যাকে ও ঢাকার শেষ সর্দার মাদার বক্সের সন্তান আজীম বক্সের মতে, ঢাকার প্রথম চাইনিজ রেস্টুরেন্ট *চৌ চিন চৌ*।

## তথ্যসূত্র

বিষয়শ্রেণী:ঢাকা
বিষয়শ্রেণী:১৯৫৭-এ প্রতিষ্ঠিত
জন ও’কিফ

থাম্ব|২০১১ সালের ডিসেম্বরে অসলোতে নোবেল বক্তৃতা দিচ্ছেন ও'কিফ
**জন ও’কিফ**, এফআরএস (জন্ম: ১৯ নভেম্বর, ১৯৩৯) নিউ ইয়র্ক নগরীতে জন্মগ্রহণকারী মার্কিন স্নায়ুবিজ্ঞানী ও অধ্যাপক। তিনি ইনস্টিটিউট অব কগনিটিভ নিউরোসায়েন্সে (সংজ্ঞানাত্মক স্নায়ুবিজ্ঞান গবেষণা প্রতিষ্ঠান) অধ্যাপনা করছেন। হিপোক্যাম্পাসে স্থাপিত কোষ আবিষ্কারের জন্য তিনি পরিচিতি পেয়েছেন। ২০১৪ সালে মে-ব্রিট মোজার ও এডওয়ার্ড মোজারের সাথে যৌথভাবে চিকিৎসাশাস্ত্রে নোবেল পুরস্কার পান।

## প্রারম্ভিক জীবন
অভিবাসিত আইরিশ দম্পতির সন্তান ও’কিফ নিউইয়র্ক সিটিতে জন্মগ্রহণ করেন। ম্যানহাটানের রেজিস হাইস্কুলে পড়াশোনা শেষে নিউইয়র্কের সিটি কলেজে স্নাতক ডিগ্রী অর্জন করেন। রোন্যাল্ড মেলজাকের সাথে মন্ট্রিলের ম্যাকগিল বিশ্ববিদ্যালয়ে ফিজিওলজিক্যাল সাইকোলজি বিষয়ে ডক্টরেট ডিগ্রী লাভ করেন। ১৯৬৭ সালে ইউনিভার্সিটি কলেজ লন্ডনে পড়তে যান। ১৯৮৭ সালে অধ্যাপক হিসেবে মনোনীত হন। মার্কিন যুক্তরাষ্ট্র ও যুক্তরাজ্যের দ্বৈত নাগরিক হিসেবে রয়েছেন জন ও’কিফ।

## অর্জনসমূহ
রয়্যাল সোসাইটির ফেলো জন ও’কিফ ২০০১ সালে ফেল্ডবার্গ ফাউন্ডেশন পুরস্কার ও ২০০৬ সালে লিন নাদেলের সাথে যৌথভাবে গ্রমেয়ার পুরস্কার লাভ করেন। নিউরোসায়েন্সে অসামান্য অবদানের জন্য গ্রুবার পুরস্কার পান।

## তথ্যসূত্র

## বহিঃসংযোগ

বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ স্নায়ুবিজ্ঞানী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:ইউনিভার্সিটি কলেজ লন্ডনের শিক্ষক
বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:রয়েল সোসাইটির সভ্য
বিষয়শ্রেণী:আইরিশ বংশোদ্ভূত ব্রিটিশ ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য